DIE lewenslange vonnis van ’n plaasboer wat gereeld bruin plaaswerkers aangerand het, is ’n oorwinning vir die bruin gemeenskap van die Matzikama-streek.
Hy is ook skuldig bevind aan ’n ander aanranding met die doel om ernstig te beseer. Die klaer in dié saak was Kleintjie Moses.
In 2013 is Visser op ’n soortgelyke aanranding skuldig bevind en gestraf. Die klaer in die saak was ook ’n vrou wat Visser geld vir drank geskuld het.
Mannetjies het Visser die eerste keer van aanranding aangekla nadat Visser hom gemoer het toe hy op ’n Sondag­oggend wou drank koop. Visser het ’n onwettige drankwinkel op die plaas bedryf.
“Daar is vrot appels in die polisie wat nie hulle werk doen nie. Maar daar is ook diegene wat hard werk en seker maak dat ’n misdadiger wel die hof sien. Maar die laer howe verkies ’n mediasie oor ’n vervolging. Dit is nie altyd in die belange van die gemeenskap nie.”
Regter Nathan Erasmus was die regter in die saak teen Visser. Hy het die polisie geloof vir hul uitmuntende speurwerk.
Erasmus het gesê daar is ’n duidelike magsverhouding tussen wit mense en nie-wittes in die streek. “Daar was baie foute in die verlede wat ons in dié tyd moet regstel.”